— Безумоўна! Плануем арганізоў­ваць яго штогод, але, самі разумееце, усё залежыць ад часу і абставін. Вялікае жаданне рабіць усё гэта ёсць. Сёлетні кэмп для мяне — першы вопыт арганізацыі падобных мерапрыемстваў. Ужо ведаю, як удасканаліць яго ў наступным годзе. Напрыклад, запрасіць трэнераў і вядомых хакеістаў з-за акіяна. Папярэднюю згоду на гэта ўжо далі, напрыклад, форвард “Дэтройта” Павел Дацюк ці мой партнёр па “Таронта” Мікалай Кулёмін. Калі да нас далучацца вядомыя беларускія хакеісты — буду толькі рады.